pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร.เผยผลเลือกตั้งนายจ้าง ลูกจ้าง  เป็นกรรมการในสภาที่ปรึกษาเพื่อพัฒนาแรงงานแห่งชาติ
วันจันทร์ที่ 17 กุมภาพันธ์ 2563
กสร.เผยผลเลือกตั้งนายจ้าง ลูกจ้าง  เป็นกรรมการในสภาที่ปรึกษาเพื่อพัฒนาแรงงานแห่งชาติ
กรมสวัสดิการและคุ้มครองแรงงาน เผยผลการเลือกตั้งกรรมการผู้แทนฝ่ายนายจ้างและกรรมการผู้แทนฝ่ายลูกจ้างในสภาที่ปรึกษาเพื่อพัฒนาแรงงานแห่งชาติ ชุดที่ 19
นายอภิญญา สุจริตตานันท์ อธิบดีกรมสวัสดิการและคุ้มครองแรงง่าน (กสร.) เปิดเผยว่า กรรมการสภาที่ปรึกษาเพื่อพัฒนาแรงงานแห่งชาติ เป็นคณะกรรมการไตรภาคีสังกัดสํานักงานปลัดกระทรวงแรงงาน ประกอบด้วย กรรมการ 20 คน ได้แก่ กรรมการผู้แทนฝ่ายรัฐบาล 5 คน ผู้ทรงคุณวุฒิ 5 คน กรรมการผู้แทนฝ่ายนายจ้าง และกรรมการผู้แทนฝ่ายลูกจ้าง ซึ่งมาจากการเลือกตั้ง ฝ่ายละ 5 คน มีวาระในการดํารงตําแหน่งคราวละ 2 ปี เนื่องจากกรรมการชุดปัจจุบันได้หมดวาระลง กสร. จึงได้จัดให้มีการเลือกตั้งผู้แทนฝ่ายนายจ้างและผู้แทนฝ่ายลูกจ้าง เพื่อเป็นคณะกรรมการในสภาที่ปรึกษาเพื่อพัฒนาแรงงานแห่งชาติ เมื่อวันอาทิตย์ที่ 16 กุมภาพันธ์ 2563 ผลการเลือกตั้งปรากฏดังนี้ กรรมการผู้แทนฝ่ายนายจ้างผู้ได้รับการเลือกตั้ง ได้แก่
1.นายพลพัฒ กรรณสูต 2.นายสมชัย วรจรรยาวงศ์ 3.นายสุรชัย โฆษิตบวรชัย 4.นายนันทพล วงศ์เรืองวิศาล และ5.นายกานต์ สุมาลี กรรมการผู้แทนฝ่ายลูกจ้างผู้ได้รับการเลือกตั้ง ได้แก่ 1.นายอาทิตย์ มีปากดี
2.นายณัฏฐ์พัฒน์ ปัตตายะโก 3.นายเชาว์ คล้ายเจริญ 4.นายประสิทธิ์ วรรณภาส และ5.นายไพฑูรย์ ตุลาพงษ์
อธิบดีกสร. กล่าวเพิ่มเติมว่า กรรมการในสภาที่ปรึกษาเพื่อพัฒนาแรงงานแห่งชาติจะทําหน้าที่
เป็นที่ปรึกษาของรัฐบาลในส่วนที่เกี่ยวกับด้านแรงงาน เช่น พิจารณาข้อเสนอของหน่วยงานต่าง ๆ ที่เกี่ยวกับนโยบาย กฎหมาย และมาตรการด้านแรงงานของประเทศ เพื่อให้มีการคุ้มครองและสวัสดิการแก่ผู้ใช้แรงงานอย่างเหมาะสม ขจัดความเหลื่อมล้ําระหว่างกลุ่มผู้ใช้แรงงาน การเสนอความเห็นต่อรัฐบาลในปัญหาแรงงานที่เกิดขึ้น
และมาตรการแก้ไข เป็นต้น
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม เป็นผู้แทนปลัดกระทรวงอุตสาหกรรม ในการต้อนรับเจ้าหน้าที่ระดับสูงของสำนักงานการค้าระหว่างประเทศ กระทรวงพาณิชย์สหรัฐอเมริกา เพื่อรับฟังนโยบายด้านเศรษฐกิจของไท
วันพฤหัสบดีที่ 18 พฤษภาคม 2560
รองปลัดกระทรวงอุตสาหกรรม เป็นผู้แทนปลัดกระทรวงอุตสาหกรรม ในการต้อนรับเจ้าหน้าที่ระดับสูงของสํานักงานการค้าระหว่างประเทศ กระทรวงพาณิชย์สหรัฐอเมริกา เพื่อรับฟังนโยบายด้านเศรษฐกิจของไท
รองปลัดกระทรวงอุตสาหกรรม เป็นผู้แทนปลัดกระทรวงอุตสาหกรรม ในการต้อนรับนาง Diane Farrell , Deputy Assistant Secretary for Asia เจ้าหน้าที่ระดับสูงของสํานักงานการค้าระหว่างประเทศ กระทรวงพาณิชย์สหรัฐอเมริกา เพื่อรับฟังนโยบายด้านเศรษฐกิจของไทย
เมื่อวันที่ 16 พฤษภาคม 2560 นายกอบชัย สังสิทธิสวัสดิ์ รองปลัดกระทรวงอุตสาหกรรม เป็นผู้แทนปลัดกระทรวงอุตสาหกรรม ในการต้อนรับนางDiane Farrell , Deputy Assistant Secretary for Asiaเจ้าหน้าที่ระดับสูงของสํานักงานการค้าระหว่างประเทศ กระทรวงพาณิชย์สหรัฐอเมริกา เพื่อแนะนําตัวและรับฟังนโยบายด้านเศรษฐกิจของไทยโดยเฉพาะนโยบายประเทศไทย 4.0 ซึ่งรองปลัดกระทรวงอุตสาหกรรม ได้ให้ข้อมูลถึงวัตถุประสงค์และวิสัยทัศน์ของThailand4.0 ร่วมถึงรายละเอียดและสิทธิประโยชน์ที่นักลงทุนต่างชาติจะได้รับจากการพัฒนาเขตเศรษฐกิจพิเศษภาคตะวันออก (EEC)โครงการลงทุนขนาดใหญ่ในไทยเพื่อสนับสนุนThailand4.0 หรือEECมูลค่ากว่า 1.5 ล้านล้านบาท นอกจากนี้ยังได้ให้ความมั่นใจกับคณะเจ้าหน้าที่ระดับสูงของกระทรวงพาณิชย์สหรัฐอเมริกาในเรื่องการอํานวยความสะดวกทั้งทางด้านโครงสร้างพื้นฐานและด้านโยบายของรัฐบาลโดยมีนายภานุวัฒน์ ตรียางกูรศรี รองอธิบดีกรมส่งเสริมอุตสาหกรรม ร่วมให้การต้อนรับ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมช.มนัญญา ผลักดันสหกรณ์การเกษตรนาโยง
วันจันทร์ที่ 2 มีนาคม 2563
รมช.มนัญญา ผลักดันสหกรณ์การเกษตรนาโยง
รมช.มนัญญา ผลักดันสหกรณ์การเกษตรนาโยง บูรณาการเข้าจัดจําหน่าย ซูเปอร์มาร์เก็ตสหกรณ์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วยนายพิเชษฐ์ วิริยะพาหะ อธิบดีกรมส่งเสริมสหกรณ์ และข้าราชการหน่วยงานในสังกัดกระทรวงเกษตรและสหกรณ์ ลงพื้นที่ตรวจเยี่ยมการดําเนินงานของสหกรณ์การเกษตรนาโยง จํากัด ณ สหกรณ์การเกษตรนาโยง อําเภอนาโยง จังหวัดตรัง (ในวันที่ 29 ก.พ. 2563)
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า ตามนโยบายของของกระทรวงเกษตรและสหกรณ์ ให้ความสําคัญและคุณค่าในการรวมตัวของเกษตรกรในรูปแบบสหกรณ์ พร้อมที่จะส่งเสริมสนับสนุนงานสหกรณ์ในทุกมิติภายใต้กรอบของความเป็นองค์กรแบบสหกรณ์ ซึ่งสอดคล้องกับโครงการซูเปอร์มาร์เก็ตสหกรณ์ ที่จะเป็นเครือข่ายในช่องทางการจัดจําหน่ายสินค้าภายในสหกรณ์ร่วมกัน ซึ่งกรณีของสหกรณ์การเกษตร นาโยง จํากัด และผลประกอบการการดําเนินงานภายในสหกรณ์มีการบริหารจัดการบัญชีอย่างเป็นระบบ นับเป็นตัวอย่างที่ดีในดําเนินงาน และการบูรณาการพัฒนาร่วมกันของทุกภาคส่วน
นอกจากนี้สหกรณ์การเกษตรนาโยง จํากัด ได้ดําเนินงาน 6 ด้าน คือ ธุรกิจสินเชื่อ ธุรกิจรับฝากเงิน ธุรกิจจัดหาสินค้ามาจําหน่าย ธุรกิจรวบรวมผลผลิต ธุรกิจแปรรูปผลผลิตการเกษตรและการผลิตสินค้า และธุรกิจให้บริการร้านกาแฟซึ่งสหกรณ์ของจังหวัดตรัง ที่ได้พัฒนาตนเองภายใต้การมีส่วนร่วมของสมาชิก โดยสหกรณ์ได้ยกระดับตนเองในการพัฒนาด้านยางพารา อาทิ เช่น
- สหกรณ์กองทุนสวนยางบ้านหนองครก จํากัด ยกระดับตนเองเป็นสหกรณ์แปรรูปหมอนยางพารา ที่นอนยางพารา
- สหกรณ์การเกษตรปะเหลียน จํากัด ได้ยกระดับในการส่งเสริมอาชีพสมาชิกปลูกพริกไทยพันธุ์ปะเหลียน ซึ่งจังหวัดตรังได้รับเป็นโครงการหนึ่งในการส่งเสริมเพื่อจดทะเบียนพริกไทยพันธุ์ปะเหลียน เป็นพืช GI ของจังหวัดตรัง
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-หากพบว่ามีอาการคล้ายติดเชื้อไวรัสโควิด-19 ต้องการรักษาที่โรงพยาบาล ต้องปฏิบัติตนอย่างไร ??
วันจันทร์ที่ 13 เมษายน 2563
หากพบว่ามีอาการคล้ายติดเชื้อไวรัสโควิด-19 ต้องการรักษาที่โรงพยาบาล ต้องปฏิบัติตนอย่างไร ??
ต้องทําอย่างไรนะ
Q : หากพบว่ามีอาการคล้ายติดเชื้อไวรัสโควิด-19 ต้องการรักษาที่โรงพยาบาล ต้องปฏิบัติตนอย่างไร ??
A : ผู้ป่วยฉุกเฉิน สามารถใช้ระบบบริการฉุกเฉิน โดยติดต่อเบอร์ 1669 ในกรณีที่คนไข้จัดว่าเป็นกลุ่มเสี่ยง เมื่อโทรติดต่อควรแจ้งให้เจ้าหน้าที่ทราบตามความเป็นจริง เพื่อเจ้าหน้าที่จะได้เตรียมการรับ-ส่งคนไข้ ให้ถูกต้องและป้องกันอย่างเหมาะสม
รัฐบาลไทย-ข่าวทำเนียบรัฐบาล-ดันการศึกษาไทยสู่ความเป็นเลิศ ชวนเอกชนร่วมจัด
วันพุธที่ 19 สิงหาคม 2563
ดันการศึกษาไทยสู่ความเป็นเลิศ ชวนเอกชนร่วมจัด
--
#ไทยคู่ฟ้านายกรัฐมนตรีเปิดงานยกกําลังสองการศึกษาไทย สู่ความเป็นเลิศ ระบุ การพัฒนาทุนมนุษย์ เป็นหนึ่งในยุทธศาสตร์สําคัญภายใต้แผนยุทธศาสตร์ชาติ 20 ปี ที่ต้องการพัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ มีสุขภาวะที่ดี มีจิตสาธารณะ รับผิดชอบต่อสังคม และเป็นพลเมืองดีของชาติ มีหลักคิดถูกต้อง
“การปฏิรูปด้านการศึกษา” เป็นรากฐานสําคัญ ที่ต้องอาศัยพลังจากทุกภาคส่วน ทั้งภาครัฐ ภาคเอกชน ภาคสังคม สื่อมวลชน สถาบันการศึกษา และประชาชนทุกคน โดยจําเป็นต้องปรับเปลี่ยนวิธีคิดให้นักเรียนมีทางเลือกตรงกับความสามารถและศักยภาพของตัวเอง สอดคล้องกับความของตลาด Supply และ Demand การพัฒนาประเทศและเทคโนโลยี และสนับสนุนให้คนที่จบแล้วกลับไปทํางานในภูมิลําเนา เพื่อพัฒนาจังหวัด รวมทั้งยกระดับคุณภาพครูทั่วประเทศ
“โลกเปลี่ยนไปจากเดิม การศึกษายกกําลังสองน้อยไป ต้องยกกําลังห้าดีกว่า เพราะเรื่องการศึกษาต้องทําให้เร็ว โดยต้องไปดูว่าเด็กต้องการอะไร อยากได้อะไร เช่น ลดการบ้าน ลดการสอบต่าง ๆ ไม่ใช่ว่าครูสอนทุกวิชาแล้วให้การบ้านทุกวิชา ต้องมีการปรับเปลี่ยนให้เหมาะสม อย่าสร้างภาระให้แก่ผู้ปกครอง” นายกรัฐมนตรีกล่าว
รายละเอียดเพิ่มเติม คลิกhttps://www.thaigov.go.th/news/contents/details/34277
รัฐบาลไทย-ข่าวทำเนียบรัฐบาล-รัฐบาลเห็นชอบ ตั้ง บีโอไอ ภาค 7 ดูแลภาคเหนือตอนล่าง
วันพฤหัสบดีที่ 12 ตุลาคม 2560
รัฐบาลเห็นชอบ ตั้ง บีโอไอ ภาค 7 ดูแลภาคเหนือตอนล่าง
เพื่อขยายการดูแลภาคธุรกิจและนักลงทุน ในแต่ละพื้นที่ของประเทศไทยได้อย่างใกล้ชิดมากยิ่งขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดตั้งศูนย์เศรษฐกิจการลงทุนภาคที่ 7 ณ จ.พิษณุโลก เพื่อทําหน้าที่สนับสนุนและอํานวยความสะดวกให้แก่นักลงทุนชาวไทยและต่างชาติในพื้นที่เขตพัฒนาเศรษฐกิจพิเศษแม่สอด จ.ตาก และพื้นที่ 9 จังหวัดภาคเหนือตอนล่าง ได้แก่ จ.ตาก พิษณุโลก เพชรบูรณ์ สุโขทัย อุตรดิตถ์ กําแพงเพชร นครสวรรค์ พิจิตร และอุทัยธานี พร้อมทั้งสร้างเครือข่ายนักลงทุนในพื้นที่ เชื่อมโยงอุตสาหกรรมในประเทศและต่างประเทศ และพัฒนาธุรกิจเอสเอ็มอีในท้องถิ่นให้มีความเข้มแข็งผ่านมาตรการส่งเสริมการลงทุน ทั้งนี้ การดําเนินงานดังกล่าวมุ่งส่งเสริมการพัฒนาระดับพื้นที่ให้สอดคล้องกับยุทธศาสตร์กลุ่มจังหวัด สนับสนุนการขยายพื้นที่การลงทุนไปยังจังหวัดใหม่ ๆ ที่มีศักยภาพ ยกระดับคุณภาพชีวิตของประชาชนในพื้นที่ต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถานประกอบการที่ได้รับอนุญาตให้กลับมาประกอบกิจการได้ในการคลายล็อกเฟสที่ 5 ต้องดำเนินการอย่างไรบ้าง ??
วันพุธที่ 1 กรกฎาคม 2563
สถานประกอบการที่ได้รับอนุญาตให้กลับมาประกอบกิจการได้ในการคลายล็อกเฟสที่ 5 ต้องดําเนินการอย่างไรบ้าง ??
สถานประกอบการที่ได้รับอนุญาตในการคลายล็อกเฟสที่ 5 ต้องดําเนินการอย่างไรบ้าง ??
Q :สถานประกอบการที่ได้รับอนุญาตให้กลับมาประกอบกิจการได้ในการคลายล็อกเฟสที่ 5 ต้องดําเนินการอย่างไรบ้าง??
A : - มีการลงทะเบียนกิจการและกิจกรรม โดยแอปพลิเคชัน“ไทยชนะ”
- ทุกกิจการและกิจกรรมต้องมีการจัดลงทะเบียนก่อนเข้า-ออกสถานที่ และเพิ่มมาตรการใช้แอปพลิเคชัน“ผู้พิทักษ์ไทยชนะ”สําหรับเจ้าหน้าที่
- มีมาตรการคัดกรองไข้ และอาการไอ หอบเหนื่อย จาม หรือเป็นหวัด สําหรับพนักงานบริการและผู้ใช้บริการ
- พิจารณาพัฒนานวัตกรรม เช่น ลงทะเบียนเข้า-ออกสถานที่ ระบบการเรียนการสอน การจองคิวแบบออนไลน์
- รายงานผลการตรวจประเมิน ติดตาม กํากับ ตามมาตรการควบคุมหลัก
รัฐบาลไทย-ข่าวทำเนียบรัฐบาล-นายกรัฐมนตรีพบประชาชนจังหวัดเพชรบูรณ์ และเป็นสักขีพยานในการมอบหนังสืออนุญาตให้เข้าทำประโยชน์หรืออยู่อาศัยในพื้นที่เป้าหมายการจัดที่ดินทำกินให้ชุมชน
วันพุธที่ 19 กันยายน 2561
นายกรัฐมนตรีพบประชาชนจังหวัดเพชรบูรณ์ และเป็นสักขีพยานในการมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชน
นรม. กล่าวย้ําว่าการดูแลประชาชนเป็นหน้าที่ของรัฐบาล ไม่ว่าจังหวัดไหนก็ตาม เพราะล้วนแล้วแต่เป็นคนไทย พร้อมขอให้ให้ทุกภาคส่วนร่วมมือกันทํางานเพื่อพัฒนาประเทศให้เจริญและมั่นคงในทุกด้าน
วันนี้ (18 กันยายน 2561) เวลา 14.10 น. ณ หอประชุมประกายเพชร มหาวิทยาลัยราชภัฏเพชรบูรณ์ จังหวัดเพชรบูรณ์ พลเอก ประยุทธ์ จันทร์โอชา นายกรัฐมนตรีได้พบประชาชนจังหวัดเพชรบูรณ์ พร้อมทั้ง เป็นสักขีพยานในการมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชนใน 4 พื้นที่ 3 จังหวัด ได้แก่ จังหวัดพิษณุโลก หนองคาย และจังหวัดเพชรบูรณ์ และหนังสือแสดงโครงการป่าชุมชนให้แก่ประธานป่าชุมชน 5 พื้นที่ใน 5 จังหวัดของกลุ่มจังหวัดภาคเหนือตอนบน 1 ได้แก่ จังหวัดตาก สุโขทัย อุตรดิตถ์ พิษณุโลก และเพชรบูรณ์ พร้อมเป็นสักขีพยานในการมอบหนังสือคู่มือการจัดที่ดินทํากินให้ชุมชนตามนโยบายรัฐบาลให้ราษฎร 434 ราย จังหวัดเพชรบูรณ์ โดยมอบให้แก่ผู้แทนประชาชน 3 ราย จาก 3 ตําบล เพื่อแก้ปัญหาไร้ที่ทํากินและที่อยู่อาศัยของประชาชน รวมถึงการรักษาทรัพยากรทางธรรมชาติและการสร้างสมดุลระหว่างการอนุรักษ์กับการใช้ประโยชน์อย่างยั่งยืน
โอกาสนี้ นายกรัฐมนตรีกล่าวกับประชาชนความตอนหนึ่งว่า ดีใจที่ได้มาพบปะประชาชนจังหวัดเพชรบูรณ์ และขอบคุณในความปราถนาดีที่มอบให้ ทั้งนี้ การดูแลประชาชนเป็นหน้าที่ของรัฐบาล ไม่ว่าจังหวัดไหนก็ตาม เพราะล้วนแล้วแต่เป็นคนไทย ไม่ต้องหวังว่ารัฐบาลไม่ดูแล ทุกคนต้องเดินหน้าไปด้วยกัน และจะต้องเติบโตไปพร้อมกันบนพื้นฐานความเท่าเทียม และลดช่องว่างความเหลื่อมล้ําให้ได้
พร้อมกันนี้ ขอให้ประชาชนเตรียมความพร้อมเข้าสู่โลกศตวรรษที่ 21 โดยนําเทคโนโลยีและนวัตกรรมมาช่วยเหลือมากขึ้น ซึ่งจะต้องทําให้โลกวันนี้เชื่อมโยงกับโลกวันข้างหน้า แต่ที่ผ่านมายังติดปัญหาเรื่องความยากจน และความเหลื่อมล้ํา ความไม่เท่าเทียมของโอกาสในด้านต่าง ๆ ทําให้การทํางานติดขัด ส่งผลให้มีการออกมาเคลื่อนไหวทางการเมือง ซึ่งทุกคนควรปลดล็อคความต้องการส่วนตัวให้กลายเป็นความต้องการส่วนรวม จะต้องไม่ทําให้ความขัดแย้งเกิดขึ้นอีก
ในช่วงท้าย นายกรัฐมนตรีได้กล่าวฝากให้ทุกภาคส่วนร่วมมือกันทํางานเพื่อพัฒนาประเทศให้เจริญและมั่นคงในทุกด้าน โดยเฉพาะภาคการเกษตรอินทรีย์ เกษตรปลอดภัย การท่องเที่ยว รวมถึงการต่อยอดภูมิปัญญาท้องถิ่น ซึ่งถือเป็นประเด็นสําคัญที่จะช่วยยกระดับชุมชนของเราให้มีความโดดเด่น แตกต่าง ด้วยการดึงเอกลักษณ์เฉพาะตัวออกมาใช้ให้เกิดประโยชน์ และนําไปสู่การดําเนินงานตามนโยบายไทยนิยมยั่งยืน ที่จะช่วยส่งเสริมศักยภาพในท้องถิ่นให้เป็นที่ยอมรับในวงกว้าง พร้อมทั้งช่วยกันสร้างสรรค์ประโยชน์ให้กับชุมชน และสังคมของตนเองให้เจริญก้าวหน้าต่อไป
..............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ศธ.เตรียมสรรหาเลขาธิการคุรุสภาคนใหม่
วันพุธที่ 28 กุมภาพันธ์ 2561
ศธ.เตรียมสรรหาเลขาธิการคุรุสภาคนใหม่
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังการประชุมคณะกรรมการคุรุสภา เมื่อเร็ว ๆ นี้ ว่า ที่ประชุมมีมติเห็นชอบให้มีการสรรหาผู้มาดํารงตําแหน่ง "เลขาธิการคุรุสภา" โดยให้ดําเนินการเสร็จสิ้นในเดือนพฤษภาคมนี้
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังการประชุมคณะกรรมการคุรุสภา เมื่อเร็ว ๆ นี้ ว่าที่ประชุมมีมติเห็นชอบให้มีการสรรหาผู้มาดํารงตําแหน่ง "เลขาธิการคุรุสภา" โดยให้ดําเนินการเสร็จสิ้นในเดือนพฤษภาคมนี้
รมว.ศึกษาธิการ กล่าวว่า ที่ประชุมได้มีมติให้ใช้คําสั่งคณะรักษาความสงบแห่งชาติ (คสช.) ฉบับที่ 17 ในการสรรหาผู้มาดํารงตําแหน่งเลขาธิการคุรุสภา โดยหลักเกณฑ์ของการสรรหา รมว.ศึกษาธิการจะเป็นผู้กําหนดร่วมกับคณะกรรมการคุรุสภา ซึ่งแน่นอนว่าจะเป็นหลักเกณฑ์รูปแบบใหม่ตามหลักสากล เปิดกว้าง และผู้สมัครยังคงต้องมีประวัติและคุณสมบัติตามเงื่อนไขของคุรุสภาเช่นเดิม และสิ่งสําคัญอีกประการคือ การมีหลักฐานอ้างอิง (Reference) เพื่อแนะนําและรับรองการทํางานในหน่วยงานต่าง ๆ ที่ผ่านมาด้วย
สําหรับคณะกรรมการกลั่นกรองจะแบ่งเป็น 2 ชุด ๆ ละไม่เกิน 10 คนโดยคณะกรรมการกลั่นกรองชุดแรกทําหน้าที่คัดเลือก โดยพิจารณาจากประวัติและผลงาน พร้อมให้คะแนนผู้สมัครส่วนคณะกรรมการกลั่นกรองชุดที่ 2ทําหน้าที่สอบสัมภาษณ์ โดยจะพิจารณาและคัดเลือกองค์ประกอบของคณะกรรมการชุดนี้เอง ซึ่งจะเป็นผู้เชี่ยวชาญที่วงการครูให้การยอมรับและนับถือไม่ใช่ข้าราชการระดับสูงของ ศธ. แต่อย่างใดจากนั้นคณะกรรมการกลั่นกรองทั้ง 2 ชุด จะคัดเลือกจนเหลือผู้สมัครเพียง 2 คน พร้อมเรียงลําดับและระบุเหตุผล นํารายชื่อเสนอต่อที่ประชุมคณะกรรมการคุรุสภาเพื่อคัดเลือกผู้มาดํารงตําแหน่งเลขาธิการคุรุสภาต่อไปทั้งนี้คาดว่าจะดําเนินการสรรหาแล้วเสร็จภายในเดือนพฤษภาคมนี้
รมว.ศึกษาธิการ กล่าวด้วยว่า เป้าหมายของการสรรหา คือ ต้องการบุคคลซึ่งมาทําหน้าที่เลขาธิการคุรุสภาที่เป็นที่ยอมรับและนับถือของชาวการศึกษา ครู และบุคลากรทางการศึกษา ดังนั้น จึงได้เตรียมลําดับขั้นตอนการทํางานที่มีความชัดเจน โปร่งใส และสามารถตรวจสอบได้ และจะประกาศหลักเกณฑ์การสรรหาให้ทราบโดยทั่วกันภายในเดือนมีนาคมนี้
นอกจากนี้ที่ประชุมยังมีมติแก้ไขระเบียบคณะกรรมการคุรุสภาว่าด้วยการจัดตั้งสถาบันคุรุพัฒนา พ.ศ.2560 โดยปรับสัดส่วนองค์ประกอบของคณะกรรมการ จากเดิมมีคณะกรรมการ 17 คน ให้เหลือ 11 คน เพื่อให้ผู้ทรงคุณวุฒิเป็นผู้ขับเคลื่อนงาน ที่จะเกิดความคล่องตัวมากขึ้น และทําให้การทํางานเดินหน้าต่อไปได้
Written & Rewriterนวรัตน์ รามสูต
Photo Creditนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมว.วธ.เป็นประธานฝ่ายฆราวาสใน"พิธีหล่อเทียนพรรษา เนื่องในเทศกาลอาสาฬหบูชาเเละเข้าพรรษา"
วันจันทร์ที่ 3 กรกฎาคม 2560
รมว.วธ.เป็นประธานฝ่ายฆราวาสใน"พิธีหล่อเทียนพรรษา เนื่องในเทศกาลอาสาฬหบูชาเเละเข้าพรรษา"
รมว.วธ.เป็นประธานฝ่ายฆราวาสใน"พิธีหล่อเทียนพรรษา เนื่องในเทศกาลอาสาฬหบูชาเเละเข้าพรรษา"
วันจันทร์ที่ ๓ กรกฎาคม ๒๕๖๐ เวลา ๑๓.๓๐ น. นายวีระ โรจน์พจนรัตน์เป็นประธานฝ่ายฆราวาสใน"พิธีหล่อเทียนพรรษา เนื่องในเทศกาลอาสาฬหบูชาเเละเข้าพรรษา"โดยมีพระธรรมปัญญาบดี เจ้าอาวาสวัดมหาธาตุยุวราชรังสฤษฎิ์ เป็นประธานฝ่ายสงฆ์ โดยมี นายมานัส ทารัตน์ใจ อธิบดีกรมการศาสนา กล่าวรายงานในพิธี พร้อมด้วย ผู้บริหารกระทรวงวัฒนธรรม ข้าราชการ เจ้าหน้าที่ และองค์กรเครือข่ายทางพระพุทธศาสนา ผู้บริหาร เเละเจ้าหน้าที่กรมการศาสนาเเละพุทธศาสนิกชน ร่วมงาน ณ พระอุโบสถ วัดมหาธาตุยุวราชรังสฤษฎิ์ เขตพระนคร กรุงเทพมหานคร
กรมการศาสนากับภาคคณะสงฆ์ องค์กรเครือข่ายทางพระพุทธศาสนา และภาคเอกชน จัดงานสัปดาห์ส่งเสริมพระพุทธศาสนา เนื่องในเทศกาลอาสาฬหบูชาและเข้าพรรษา ประจําปี ๒๕๖๐ ระหว่างวันที่ ๓ - ๙ กรกฎาคม ๒๕๖๐ ทั้งส่วนกลางและส่วนภูมิภาคพร้อมกันทั่วประเทศ ขอเชิญชวนทุกภาคส่วนร่วมส่งเสริมคุณธรรมจริยธรรมด้วยมิติศาสนา เช่น เข้าวัด สืบสานประเพณีถวายเทียนพรรษาตั้งแต่พิธีหล่อเทียน ถวายเทียน และเวียนเทียน ถวายเป็นพุทธบูชา ประดับธงธรรมจักรในหน่วยงานหรือตามความเหมาะสมนําหลักธรรมคําสอนทางพระพุทธศาสนามาประพฤติปฏิบัติในวิถีชีวิต อนุรักษ์สืบสานประเพณีวัฒนธรรมไทย ให้เป็นมรดกตกทอดแก่เด็ก เยาวชน และประชาชนสืบไป
ในส่วนกลาง กรมการศาสนา ร่วมกับวัดมหาธาตุยุวราชรังสฤษฎิ์ คณะสงฆ์ เครือข่ายองค์การเผยแผ่พระพุทธศาสนา สถานศึกษา คณะครู นักเรียน ร่วมจัดพิธีหล่อเทียนพรรษา 9 ต้น เพื่อถวายพระอารามหลวง ๙ วัด คือ ๑. วัดราชบพิธสถิตมหาสีมาราม ๒. วัดบวรนิเวศวิหาร ๓. วัดพระเชตุพนวิมลมังคลาราม ๔. วัดราชประดิษฐสถิตมหาสีมาราม ๕. วัดปทุมวนาราม ๖. วัดสามพระยา ๗. วัดมหาธาตุยุวราชรังสฤษฎิ์ ๘. วัดเบญจมบพิตรดุสิตวนาราม และ ๙. วัดสุวรรณาราม ทั้งนี้กรมการศาสนา ยังร่วมกับองค์กรเครือข่ายเผยแพร่ศีลธรรม และหน่วยเผยแพร่พุทธศาสนาในสถานศึกษา จัดพิธีปล่อยขบวนรถแห่เทียนพรรษา วันที่ ๘ กรกฎาคม เวลา ๐๘.๐๐ น. ณ พิพิธภัณฑสถานแห่งชาติ พระนคร เพื่อสืบทอดรักษาประเพณีอันดีงามและสืบทอดพระพุทธศาสนาให้ยั่งยืนในส่วนภูมิภาค มีการจัดกิจกรรมสัปดาห์ส่งเสริมพระพุทธศาสนา เนื่องในเทศกาลอาสาฬหบูชาและเข้าพรรษา ณ วัดทุกจังหวัดทั่วประเทศ โดยมีกิจกรรม อาทิ การหล่อเทียนพรรษา ถวายเทียนพรรษา ถวายผ้าอาบน้ําฝน การตักบาตร เวียนเทียน ฟังพระธรรมเทศนา เจริญจิตภาวนา และเชิญชวนให้พุทธศาสนิกชนแต่งกายด้วยชุดขาว รักษาศีล ๕ ตลอดเทศกาลอาสาฬหบูชาและเข้าพรรษา
รัฐบาลไทย-ข่าวทำเนียบรัฐบาล-'เฉลิมชัย' มอบ 'นราพัฒน์' ดูแล Young Smart Farmer
วันจันทร์ที่ 3 กุมภาพันธ์ 2563
'เฉลิมชัย' มอบ 'นราพัฒน์' ดูแล Young Smart Farmer
'เฉลิมชัย' มอบ 'นราพัฒน์' ดูแล Young Smart Farmer ส่งเสริม-ต่อยอด ให้มีการพัฒนาสู่เกษตรกรยุคใหม่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังพบปะกลุ่มเกษตรกรโครงการ Young Smart Farmer จังหวัดลําพูน ณ ศูนย์เศรษฐกิจพอเพียง มหาวิชชาลัยอุโมงค์สร้างพลเมือง ว่า Young Smart Farmer ถือเป็นกําลังสําคัญที่จะขับเคลื่อนภาคการเกษตรของประเทศไทย เป็นส่วนหนึ่งในการปฏิรูปภาคการเกษตร จะต้องมีการทํางานอย่างต่อเนื่องและชัดเจน ซึ่งภาครัฐพร้อมสนับสนุนการดําเนินงานของ Young Smart Farmer เพื่อสร้างมูลค่าให้กับผลิตภัณฑ์ อาทิ การใช้นวัตกรรม เทคโนโลยี การลดต้นทุนและเพิ่มผลผลิต หรือระบบตลาดนําการผลิต เข้ามาสนับสนุนเป็นต้น
อย่างไรก็ตาม ได้มอบหมายนายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ให้มาดูแลในเรื่องนี้โดยเฉพาะ ซึ่งได้มีการหารือถึงแนวทางการพัฒนา Young Smart Farmer ให้สามารถปรับตัวสู่เกษตรกรยุคใหม่ได้
ด้านนายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ กล่าวเพิ่มเติมว่า กระทรวงเกษตรฯ พร้อมเข้ามาเป็นพี่เลี้ยงให้แก่เกษตรกร Young Smart Farmer ทุกคน พร้อมรับฟังปัญหา รวมถึงช่วยต่อยอดแนวคิดเพื่อให้ไปสู่ตลาดในวงกว้างได้ อย่างไรก็ตาม ภาครัฐพร้อมสนับสนุนบุคคลากรในการให้ความรู้ รวมถึงประสานภาคเอกชนเข้ามาสนับสนุนทั้งในเรื่องของปัจจัยและช่องทางการตลาดต่อไป
ทั้งนี้ จังหวัดลําพูนมีเกษตรกรที่เข้าร่วมโครงการ Young Smart Farmer ตั้งแต่ปี 2557 - 2563 จํานวน 137 ราย
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ดร.อรรชกา พบปะ ประชาคมวิสาหกิจเริ่มต้น หารือผลักดันธุรกิจ Startup
วันพฤหัสบดีที่ 22 มิถุนายน 2560
ดร.อรรชกา พบปะ ประชาคมวิสาหกิจเริ่มต้น หารือผลักดันธุรกิจ Startup
รัฐมนตรีว่าการกระทรวงวิทยาศาสตร์และเทคโนโลยี พร้อมด้วย นายพันธุ์อาจ ชัยรัตน์ ผู้อํานวยการสํานักงานนวัตกรรมแห่งชาติ (องค์การมหาชน) พบปะกับ ประชาคมวิสาหกิจเริ่มต้น(Startup)
22 มิถุนายน 2560 ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วย นายพันธุ์อาจ ชัยรัตน์ ผู้อํานวยการสํานักงานนวัตกรรมแห่งชาติ (องค์การมหาชน) พบปะกับ ประชาคมวิสาหกิจเริ่มต้น(Startup) นําโดย นายวัชระ เอมวัฒน์ นายกสมาคมการค้าเพื่อส่งเสริมผู้ประกอบการเทคโนโลยีรายใหม่ , นายธนพงษ์ ณ ระนอง ผู้แทนสมาคมไทยผู้ประกอบธุรกิจเงินร่วมลงทุน และนายราชิต ไชยรัตน์ คณะทํางานแก้ไขกฎหมาย ร่วมหารือแนวทางการดําเนินงานและสนับสนุน Startup ในการพัฒนาประเทศ เพื่อสร้างเป้าหมายภายในปี 2020 ณ สํานักงานนวัตกรรมแห่งชาติ (องค์การมหาชน)
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เผยว่า " รัฐบาลมีมาตรการสนับสนุนธุรกิจที่ใช้เทคโนโลยีและนวัตกรรมในการดําเนินธุรกิจ (Startup) หลายอย่างในอนาคตอาจจะต้องมีกฎหมายที่เข้ามารองรับกลุ่มธุรกิจ Startup ให้ชัดเจนซึ่งในปัจจุบัน สํานักงานนวัตกรรมแห่งชาติ หรือ สนช. ได้แบ่งธุรกิจ Startup ออกเป็น 9 กลุ่มด้วยกัน ได้แก่ ธุรกิจเกษตรและอาหาร , ธุรกิจการแพทย์และสาธารณสุข , ธุรกิจการเงินและการธนาคาร, ธุรกิจอุตสาหกรรมการศึกษา , ธุรกิจการท่องเที่ยว , ธุรกิจไลฟ์สไตล์ , ธุรกิจพาณิชยกรรมอิเล็กทรอนิกส์ , ธุรกิจภาครัฐ/การศึกษา และธุรกิจอสังหาริมทรัพย์ เพื่อไม่ให้เกิดการสับสน ในการที่จะสนับสนุนธุรกิจ Startup แต่ละประเภท เช่น ด้านการเงิน ก็จะมีกองทุนสนับสนุนธุรกิจที่อยู่ในช่วงกําลังพัฒนาร่วมไปถึงในกลุ่มของนักศึกษาที่จะก่อเกิดธุรกิจ Startup ในจํานวนที่เพียงพอกับนักลงทุน เพื่อพัฒนาตลาด Startup ในประเทศไทย”
รัฐบาลไทย-ข่าวทำเนียบรัฐบาล-รองปลัดจุลพงษ์ฯ เป็นประธานพิธีมอบรางวัล CAR & BIKE OF THE YEAR 2020
วันศุกร์ที่ 6 มีนาคม 2563
รองปลัดจุลพงษ์ฯ เป็นประธานพิธีมอบรางวัล CAR & BIKE OF THE YEAR 2020
นายจุลพงษ์ ทวีศรี รองปลัดกระทรวงอุตสาหกรรม  เป็นประธานพิธีมอบรางวัล CAR & BIKE OF THE YEAR 2020  ณ ห้องรอยัล จูบิลี่ บอลรูม อาคาร ชาเลนเจอร์ ศูนย์แสดงสินค้าและการประชุมอิมแพ็ค เมืองทองธานี
วันนี้ (5 มีนาคม 2563) นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีมอบรางวัล CAR & BIKE OF THE YEAR 2020 จัดโดย บริษัท กรังด์ปรีย์ อินเตอร์เนชั่นแนล จํากัด (มหาชน) ผู้จัดงาน บางกอก อินเตอร์เนชั่นแนล มอเตอร์โชว์ โดยมี นายอโณทัย เอี่ยมลําเนา ประธานจัดงาน CAR & BIKE OF THE YEAR 2020 และนายปราจิน เอี่ยมลําเนา ประธานจัดงาน บางกอก อินเตอร์เนชั่นแนล มอเตอร์โชว์ ให้การต้อนรับ ณ ห้องรอยัล จูบิลี่ บอลรูม อาคาร ชาเลนเจอร์ ศูนย์แสดงสินค้าและการประชุมอิมแพ็ค เมืองทองธานี
สําหรับ พิธีมอบรางวัล CAR & BIKE OF THE YEAR 2020 เป็นรางวัลที่มอบให้แก่ รถยนต์ รถจักรยานยนต์ และผลิตภัณฑ์เกี่ยวเนื่อง ที่ได้รับการพิจารณาคัดเลือกตามกฎกติกา และมาตรฐานจากคณะกรรมการผู้ทรงคุณวุฒิและผู้เชี่ยวชาญในด้านต่างๆ ซึ่งการมอบรางวัลดังกล่าวในครั้งนี้ ถือเป็นการส่งเสริมและสนับสนุนอุตสาหกรรมยานยนต์ไทย และผลักดันให้เกิดการพัฒนาผลิตภัณฑ์และเทคโนโลยี และเป็นการสะท้อนให้เห็นถึงการยกระดับความเป็นผู้นําด้านเทคโนโลยี และแสดงถึงศักยภาพความก้าวหน้าของการออกแบบและผลิตรถยนต์ในประเทศไทย และรถยนต์นําเข้าจากต่างประเทศ ทั้งนี้ รางวัลได้แบ่งออกเป็น ประเภทรถยนต์ จํานวน 86 รางวัล และประเภทรถจักรยานยนต์ จํานวน 31 รางวัล
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เปิดงาน Exclusive Fashion Show EP. ไฮโซบ้านนาและเยี่ยมชมวิถีชุมชนหมู่บ้าน CIV ณ ออนใต้ฟาร์ม จ.เชียงใหม่
วันเสาร์ที่ 30 มิถุนายน 2561
รัฐมนตรีช่วย ก.อุตฯ เปิดงาน Exclusive Fashion Show EP. ไฮโซบ้านนาและเยี่ยมชมวิถีชุมชนหมู่บ้าน CIV ณ ออนใต้ฟาร์ม จ.เชียงใหม่
รัฐมนตรีช่วย ก.อุตฯ เปิดงาน Exclusive Fashion Show EP. ไฮโซบ้านนาและเยี่ยมชมวิถีชุมชนหมู่บ้าน CIV ณ ออนใต้ฟาร์ม จ.เชียงใหม่
วันนี้ (30 มิถุนายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดงาน Exclusive Fashion Show EP.ไฮโซบ้านนา โดยมีนายพรเทพ การศัพท์ ผู้ตรวจราชการกระทรวงอุตสาหกรรม นายภาณุวัฒน์ ตริยางกูรศรี และ นายจารุพันธุ์ จารุโยภาส รองอธิบดีกรมส่งเสริมอตุสาหกรรม นายนิรันดร์ ยิ่งมหิศรานนท์ รองอธิบดีกรมอตุสาหกรรมพื้นฐานและการเหมืองแร่ นายณพพงศ์ ธีระวร คณะทํางานรัฐมนตรีช่วยว่าการกระทรวงอุตสาหกรรม ร่วมเปิดงาน และมีนายสุรพล ปลื้มใจ ผู้อํานวยการศูนย์ส่งเสริมอตุสาหกรรมภาคที่ 1 จังหวัดเชียงใหม่ และอุตสาหกรรมจังหวัดภาคเหนือ นายอําเภอสันกําแพง กํานันตําบลออนใต้ คุณฉัตรรุ่ง ประกอบไวทยกิจ เจ้าของออนใต้ฟาร์ม ให้การต้อนรับ ณ ออนใต้ฟาร์ม อําเภอสันกําแพง จังหวัดเชียงใหม่
รัฐมนตรีช่วยว่าการกระทรวงอุตสาหกรรม เผยหลังจากการเยี่ยมชมความเข้มแข็งของการท่องเที่ยววิถีชุมชน หมู่บ้านอุตสาหกรรมสร้างสรรค์ (CIV) ชุมชนออนใต้ ว่า ปีนี้ในพื้นที่ของชุมชนแต่ละชุมชนล้วนแล้วแต่มีคุณค่าไม่ว่าจะเป็นทางทรัพยากรทางธรรมชาติ หรือทางศิลปวัฒนธรรม หรือวิถีของความเป็นอยู่ ซึ่งเป็นการสืบทอดมรดกตั้งแต่บรรพชนสู่ลูกหลานสืบทอดกันมาอย่างสวยงามเสมือนมรดกอันทรงคุณค่าที่ตกทอดกันมาจากรุ่นสู่รุ่น ทําให้วันนี้รัฐบาลได้เห็นโอกาสที่จะสนับสนุนและหนุนส่งให้ชุมชนนั้นๆ ยังทรงคุณค่านั้นตลอดไปและยั่งยืนมั่นคงถาวร จึงได้ส่งเสริมให้เกิดการท่องเที่ยววิถีชุมชน หมู่บ้านอุตสาหกรรมสร้างสรรค์ (CIV) ชุมชนออนใต้ขึ้นมา เพื่อที่จะส่งเสริมและสนับสนุนหรือส่งไม้ต่อจากรุ่นลูกสู่รุ่นหลาน
โดยรัฐบาลได้กําหนดให้การท่องเที่ยววิถีชุมชน หมู่บ้านอุตสาหกรรมสร้างสรรค์ (CIV) เป็นตัวชี้วัดผลงาน โดยในแต่ละชมุชมที่จะยืนได้มีความสุขและสงบสุขได้อย่างมั่นคงชุมชน มีความสุข โดยวัดจากฐานความสุขของประชาชน กระทรวงอุตสาหกรรมในฐานะที่เป็นเจ้าภาพหลักในการรณรงค์ส่งเสริมให้เกิดการท่องเที่ยววิถีชุมชนหมู่บ้านอุตสาหกรรมสร้างสรรค์ (CIV) ได้เห็นการจัดงานที่ดีที่เกิดขึ้นจากความร่วมมือของภาคส่วนของชุมชนร่วมกับภาคเอกชน ถือเป็นความตั้งใจและ พยายามเพื่อที่จะพัฒนาชุมชนให้มีความเข้มแข็งและหวังเป็นอย่างยิ่งว่าการจัดงานในครั้งนี้ ทุกหน่วยงานจะตระหนักถึงเรื่องการส่งเสริมให้เกิดการท่องเที่ยววิถีชุมชน หมู่บ้านอุตสาหกรรมสร้างสรรค์ (CIV) และไปดําเนินงานในหน่วยงานของตนอย่างจริงจังและต่อเนื่องต่อไปรวมทั้งเยาวชนทั้งหลายที่จะรับไม้สืบต่อมรดกจากบรรพบุรุษต่อไป